ОТЧЕТ

***ЗА ДЕЙНОСТТА НА НЧ”СВЕТЛИНА 1911”с.МОРАВА , общ.СВИЩОВ ЗА 2022г.***

Народно читалище „Светлина 1911”,е устойчива културна институция, с мисия да съхранява и развива ценностите на българската нация и да укрепва гражданското общество.

1. Основни функции и задачи на институцията са:

- Отстояване позицията за водещо културно средище;

- Обогатяване на културния живот;

- Развитие на библиотечната дейност;

- Превръщане на читалището в информационен център;

- Съхраняване на народните обичаи и традиции;

- Развитие и подпомагане на любителското художествено творчество;

- Работа по проекти;

- Партньорство с местното самоуправление за развитието на културните процеси.

Приоритетни задачи за изминалия отчетен период бяха:

- Уреждане и поддържане на общодостъпна библиотека;

 - Работа в кръжоци, състави и клубове;

- Предоставяне на компютри и интернет услуги по Програма „Глобални библиотеки България";

- Кандидатстване, разработване и реализиране на проекти;

 В подкрепа на това е неговата дейност и съществуване вече 110 години, които тържествено отпразнувахме тази година на 12 ноември .

През изминалия отчетен период работата продължи с реализирането на поставените основни задачи. За осъществяването на тези задачи работиха заедно служителите на ЧН и всички самодейци.А когато се работи в екип,резултати има.

Голяма част от планираните дейности не бяха изпълнени, поради ковид мерките, но успяхме да осъществим част от заложените , но все пак се надяваме тази година да осъществим желаните и планирани дейности.

Читалище Светлина е регистрирано като юридическо лице в сферата на културата от Окръжен съд В.Търново с решение №193 на 15,11,2016г.

Съгласно Отчетно-изборно събрание от 30.04.2022 г. и с решение на Агенцията по вписванията при Министерство на правосъдието, Читалищното настоятелство се състои от 7 члена.

Това са: Диана Христова-Председател и членове:

Дияна Георгиева,Катя Банкова , Даниела Данаилова , Росица Георгиева , Хризантема Игнатова , Макавей Макавеев.

Секретар на читалището е Биляна Георгиева.

Уставът на читалището е приет на Общо събрание проведено на 12,05,2010г..В съответствие със ЗНЧ читалището набира средства от различни приходоизточници : членски внос , наеми , дарения, ползване на земеделски земи и др.

Но основен източник на средства си остава държавната субсидия , която се отпуска на читалищата чрез съответните общински бюджети.За 2022 година субсидията ,която бе отпусната на нашето читалище бе 27 202,00лв. Тя е обвързана със стандарт , в който са разчетени средства за заплати , осигуровки и веществена издръжка.

През отчетния период към читалището работиха следните постоянни и временно действащи състави:

1.Група за изворен фолклор”Обичаи”

2.Група за народни песни.

3.Детски танцов състав.

4.Мъжки танцов състав”Мераклии”.

5.Женски танцов състав.

6.Клуб за народни хора.

7.Клуб „Съхрани българското.

8.Кръжок”Сръчни ръце”.

Организирането и участието на съставите в календара от местни и регионални събития представлява част от художествено-творческата дейност.

Трудно ще мога да изброя всички награди и отличия,медали и грамоти, които колективите са получавали през годините при своите участия. Една малка част от тях са изложени във витрините във фоайето на читалището. Незабравими остават и притесненията , вълненията , емоциите и духовната наслада ,свързани с тези мероприятия.

Многобройни са участията на групите при читалището и в местни празници и организирани чествания на важни годишнини. Традиция е в с.Морава да се празнуват „Ивановден” , „Бабин ден” , Дядов ден” , Трифон Зарезан” , Баба Марта , , Лазарка , Великден , Коледа и др.

Съвместно с ОУ „Св.Кирил и Методий” по проект „Социално-икономическа интеграция” работихме с учениците и продължаваме да работим по различни точки от проекта. Цялата дейност по проекта бе представена в салона на читалището под надслов „Фолклор на етносите” през месец януари.Успешно се проведе и голям благотворителен коледен базар, в който участваха и децата от Детска градина в с.Морава с изработени от тях произведения.

През изминалата 2022 година отново спечелихме проект за финансова подкрепа на библиотеките при обновяването им с книги. По програма „Българските библиотеки-съвременни центрове за четене и информираност” – 2022 г.

Общата стойност на проекта беше в размер на 1297.14 лв. , които са безвъзмездна финансова помощ от Министерство на Културата. С тази финансова помощ библиотеката отново се обнови със нови заглавия- още 74бр.нова литература.

Изявите на самодейните състави през 2022година са много ,както на местно така и извън нашето село.На местно ниво празнувахме Бабин ден , Трифон Зарезан,годишнина от обесването на Левски, Баба Марта, Трети март,изготвяне на витрини с определена насоченост.Групата за народни песни посетиха и изнесоха цяла програма в Пенсионерски клуб „Щастливеца” - гр.Свищов по случай Трифон Зарезан.По традиция зарязахме лозите и в дома на Анка Ванкова.Имахме гости от Италия ,които с интерес участваха в целия празник.Както всяка година така и тази посрещнахме Баба Марта,която закичи мартеници на всички.Националният празник – 3 ти март ,отбелязахме с тържествена програма пред читалището.Пресъздадохме и обичая „Лазаруване” в дома на Росица Георгиева.Заедно с децата от училище и жените от пенсионерския клуб,в двора на училището боядисвахме яйца с природни материали и бои.За празника на детето 1-ви юни , в парка на селото имаше тържество,на което спонсор бе Христо Цветанов.Всяка една от групите участва заедно или поотделно в различни инициативи .Гордеем се с нашите самодейци ,колкото и малко да са те ,а пък те се стараят да разнасят славата на нашето читалище и нашето село.

И така през цялото лято и до късно есента , самодейните колективи имат участия в различни събори и фестивали , като печелят престижни награди.

Ежегодно в с.Морава през м.ноември се провежда Празник на селото под надслов „БАЩИНО ОГНИЩЕ” , в чиито празник вземат участие всички колективи от читалището , включително и децата от ЦДГ-Морава.

Неразделна част от читалището е библиотеката, която активно участва при организирането на културните прояви на читалището. Годишните културни програми имат за цел, съхраняването на културните традиции и създаването на нови. Ежемесечно в библиотеката се обособяват кътове с книги и материали, посветени на дати и събития през текущата година.

Чрез предоставянето на информация за културния живот, за празници и чествания се цели създаването на необходимост у хората за активно участие в обществения и културен живот.

За популяризиране на дейността си, читалищната библиотека организира:

• Беседи, разговори, кътове и витрини, културни мероприятия, свързани с книгата и празниците;

• Запознаване на учениците с изискванията, условията и начина за ползване на необходимата литература в библиотеката;

• Работа с най-малките деца с цел зараждане интерес към книгата.

Такава беше дейността на читалището през отчетния период.

Разбира се винаги има какво да се желае.Но най-важната част на тази институция е колективният стил на работа.И аз мисля , че всички заедно можем да работим още по-усърдно за едно още по-добро , устойчиво и съвременно развитие на читалището. Защото читалището е мястото , където се съхранява българската духовност.

13.03.2023год. Секретар ч-ще: Биляна Георгиева